Τζούλιαν ΜακΜάον

Ο Τζούλιαν ΜακΜάον (αγγλ.: Julian Dana William McMahon, 27 Ιουλίου 1968 – 2 Ιουλίου 2025) ήταν Αυστραλός ηθοποιός και πρώην μοντέλο. Ήταν ευρύτερα γνωστός για τους ρόλους του ως Κόουλ Τέρνερ στη σειρά φαντασίας και μυστηρίου Οι Μάγισσες και Κρίστιαν Τρόι στην ιατρική σειρά Nip/Tuck. Το 2004 ήταν υποψήφιος για Χρυσή Σφαίρα στην κατηγορία «καλύτερος ηθοποιός δραματικής σειράς».

Σταδιοδρομία
Ο ΜακΜάον γεννήθηκε στο Σίδνεϊ. Ο πατέρας του, Μπίλυ ΜακΜάον, ήταν πολιτικός που διετέλεσε πρωθυπουργός της Αυστραλίας κατά τα έτη 1971-1972 και η μητέρα του, Σόνια ΜακΜάον, ήταν φυσικοθεραπεύτρια και μοντέλο. Είχε 2 αδελφές, τη Μελίντα και τη Ντέμπορα.

Σπούδασε νομικά στο πανεπιστήμιο του Σίδνεϊ και οικονομικά στο Πανεπιστήμιο του Γούλονγκονγκ. Παρ'όλα αυτά, έχει δηλώσει ότι «βαριόταν απίστευτα τα νομικά και τα οικονομικά» και εντέλει απεφάσισε να ακολουθήσει αρχικά σταδιοδρομία στο modeling. Έγινε γνωστός ως μοντέλο σε μεγάλες πρωτεύουσες της μόδας όπως το Μιλάνο, η Ρώμη, το Παρίσι, η Νέα Υόρκη και το Λονδίνο και συνεργάστηκε με τους μεγαλύτερους οίκους μόδας.

Λίγο αργότερα, έκανε τα πρώτα του βήματα στην ηθοποιία, συμμετέχοντας στη σαπουνόπερα Home and Away. Μετά μετακόμισε στις Ηνωμένες Πολιτείες και παρακολούθησε εντατικά μαθήματα φωνητικής για να χάσει την Αυστραλιανή προφορά του.
Το 1992 έπαιξε στην ταινία Wet and Wild Summer! και συμμετείχε σε μερικά βίντεο κλιπ της τότε μέλλουσας συζύγου του, Ντάνι Μινόγκ (αδελφή της διάσημης τραγουδίστριας Κάιλι Μινόγκ).

Μετά από πληθώρα ρόλων σε σειρές και ταινίες, το 2000 του έγινε η μεγάλη πρόταση από τον Aaron Spelling να συμμετέχει στη σειρά φαντασίας και μυστηρίου Οι Μάγισσες, που ήδη είχε γνωρίσει τεράστια επιτυχία για το νεοσύστατο τότε δίκτυο της Warner Bros. Έπαιξε τον ρόλο του Κόουλ Τέρνερ, μισός δαίμονας-μισός άνθρωπος ο οποίος έζησε μία ταραχώδη ερωτική σχέση με τη Φοίβη Χάλιγουελ (Αλίσα Μιλάνο), μία από τις τρεις πρωταγωνίστριες της σειράς. Εγκατέλειψε το καστ της σειράς στον 7ο κύκλο επεισοδίων.

Ο επόμενος μεγάλος ρόλος του ήταν στην ιατρική δραματική σειρά Nip/Tuck του NBC η οποία προβαλλόταν από το 2003 μέχρι το 2010. Σε αυτή τη σειρά είχε το ρόλο του πλαστικού χειρουργού Κρίστιαν Τρόι. Με αυτό τον ρόλο κατάφερε να είναι υποψήφιος στις Χρυσές Σφαίρες το 2004 στην κατηγορία του καλύτερου ηθοποιού δραματικής σειράς.

Το 2005 έπαιξε στη ταινία υπέρ-ηρώων "Fantastic Four", η οποία ήταν μεγάλη εισπρακτική επιτυχία, αποφέροντας στο box office 330.579.719 δολάρια. Το 2007 έπαιξε στο πλευρό της Σάντρα Μπούλοκ στο υπερφυσικό θρίλερ "Premonition".

 Προσωπική ζωή και θάνατος 
Ο ΜακΜάον νυμφεύθηκε την τραγουδίστρια Ντάνι Μινόγκ το 1994 και το επόμενο έτος πήραν διαζύγιο. Νυμφεύθηκε ξανά, με την ηθοποιό Μπρουκ Μπερνς, στις 22 Δεκεμβρίου 1999 και πήραν διαζύγιο το 2001. Απέκτησαν μαζί μία κόρη, την Μάντισον (γενν. 9 Ιουνίου 2000). Το 2014 παντρεύτηκε την Κέλλυ Πανιάγκουα. 

Απεβίωσε από καρκίνο στο Κλίαργουοτερ της Φλόριντα στις 2 Ιουλίου 2025, τρεις εβδομάδες πριν τα 57α γενέθλιά του.

Φιλμογραφία
 Έτος Ταινία / Τηλεοπτική Σειρά Ρόλος Σημειώσεις 1989 The Power, The Passion Κέιν Έντμοντς Σαπουνόπερα1989–1991 Home and Away Μπεν Λουτσίνι 1992 Wet and Wild Summer! Μικ Ντούλι G.P. Κλατς Κάρμοντι Eπεισόδιο: "Beat It" 1992–1994 Another World Ίαν Ρέιν 1996 Magenta Μάικλ Γουόλς1996–2000 Profiler Τζον Γκραντ82 επεισόδια 1998 In Quiet Night Χέιζ Will & Grace Γκάι Επεισόδιο "Where There's a Will, There's No Way" του 1ου κύκλου 2000 Chasing Sleep Τζορτζ 2000–2005 Οι Μάγισσες Κόουλ Τέρνερ 57 επεισόδια  2001 Another Day Ντέιβιντ Τηλεταινία 2003–2010 Nip/Tuck Δρ. Κρίστιαν Τρόι Satellite Award for Best Actor – Television Series Drama (2003)Saturn Award for Best Actor on Television (2005, 2006)Australian Film Institute Awards (2007)Υποψήφιος—Golden Globe Award for Best Actor – Television Series Drama (2004) 2005 Fantastic Four Dr. Doom 2007 Premonition Τζιμ Χάνσον Prisoner Ντέρεκ Πλέιτο Fantastic Four: Rise of the Silver Surfer Dr. Doom Υποψήφιος—Teen Choice Award (Καλύτερος villain) 2008 Meet Market Χατς Robot Chicken Dr. Doom/Πιλότος/Ντέντεκτιβ Επεισόδιο: "Monstourage" του 3ου κύκλου 2010 RED Αντιπρόεδρος Ρόμπερτ Στάντον  Faces in the Crowd Ντετέκτιβ Κέρεστ  2012 Rogue Κέβιν Λιρ Τηλεταινία Bait 3D Ντόιλ Fire with Fire Ρόμπερτ 2013 Paranoia Μίτσαμ 2013 You're Not You  Παραγωγός

Παραπομπές

Εξωτερικοί σύνδεσμοι


Κατηγορία:Αυστραλοί ηθοποιοί